b"\n_START_ARTICLE_\nLa Cirera (Malla)\n_START_SECTION_\nDescripci\xc3\xb3\n_START_PARAGRAPH_\nEstructura rectangular coberta a doble vessant i amb portalada semicircular. El cos central est\xc3\xa0 rodejat per altres estructures de car\xc3\xa0cter secundari, destinades al bestiar, formant un pati a l'entrada que s'obre a l'exterior mitjan\xc3\xa7ant una porta quadrada coberta amb una petita teulada a doble vessant._NEWLINE_El paller t\xc3\xa9 estructura de planta quadrada coberta a doble vessant i de parets de t\xc3\xa0pia, amb una \xc3\xbanica obertura en forma d'arc de mig punt. Les estructures interiors s\xc3\xb3n de fusta. Correspon amb la primera \xc3\xa8poca de construcci\xc3\xb3 de la masia.\n_START_SECTION_\nHist\xc3\xb2ria\n_START_PARAGRAPH_\nOrigin\xc3\xa0riament la masia era formada pel cos principal, que passar\xc3\xa0 a ser la masoveria al afegir un cos amb porxos al primer pis, segona resid\xc3\xa8ncia dels propietaris de la masia)._NEWLINE_Com la majoria d'aquestes masies, conserva l'estructura arquitect\xc3\xb2nica dels segles XVII i XVIII._NEWLINE_Evidentment la casa ha sofert modificacions durant el segle XX, sobre tot de funcionalitat agr\xc3\xadcola i ramadera."